Müraciət etmək hüququna gəldikdə isə deməliyəm ki, vətəndaşların bəzi vəzifəli şəxslər tərəfindən qəbul edilməməsi, müraciətlərə yazılı cavab verilməməsi, ərizəçilərə formal və əsaslandırılmamış cavab verilməsi, habelə süründürməçilik hallarına yol verilməsi və bürokratik əngəllərlə bağlı şikayətlər almışıq. Yeri gəlmişkən, 2009-cu ildə bir neçə rayonda “açıq mikrofon” təcrübəsi də tətbiq olunmuşdur. Dövlət Sosial Müdafiə Fondunda, Vergilər, İqtisadi İnkişaf və Müdafiə nazirliklərində və digər qurumlarda eti-mad telefonlarından istifadə edilməsi nöqsan və problemlərin vaxtında həll edilməsinə, pozuntuların qarşısının alınmasına xidmət edir.